IPLનું આયોજન જ એવી રીતે કરવામાં આવ્યું છે કે જે લોકો ક્રિકેટની રમતના હાર્ડકોર પ્રશંસકો નથી તેઓ પણ સેલિબ્રિટીઓના ઝુંડ, ગ્લૅમર અને એની સાથે સંકળાયેલા ઉન્માદને કારણે તેમના ટેલિવિઝન સેટની સામે ચીટકીને બેસી રહે છે. IPL નાણાં રળી આપતું એક એવું મશીન છે જે નિ:શંકપણે માર્કેટિંગનાં તમામ ચોક્કસ પ્રમાણોનું ખૂબ જ અસરકારક બિઝનેસ મૉડલ સાબિત થઈ રહ્યું છે, પરંતુ સખાવત માટે ભોગ પણ આપવો પડે છે અને IPLના આ ઘમસાણમાં ક્રિકેટની રમતનો જ ખો નીકળી રહ્યો છે. બેટિંગનાં કૌભાંડો, સ્પૉટ-ફિક્સિંગમાં ખેલાડીઓની સંડોવણી, અન્ડરવર્લ્ડના માફિયાઓનો દોરીસંચાર અને આર્થિક ગેરરીતિઓ એક સમયે જેન્ટલમૅન્સ ગેમ ગણાતી ક્રિકેટની નિર્દોષ રમતનો કચ્ચરઘાણ કાઢી રહ્યાં છે.